उल्लेखनीय श्रेय(सभ)
कादम्बरीकें जन्म बम्बे (एखन मुम्बई) मे सन् १९७५ अगस्तमे भेल छल । कादम्बरीक जन्मक किछ साल बाद हिनकर परिवार राष्ट्रिय राजधानी क्षेत्र नयाँ दिल्लीमे बसोबास करवाक लेल चलि गेल छल। ओ अपन प्रारम्भिक शिक्षा दिल्लीमे पूर्ण केलक आ उच्च शिक्षा सेहो नयाँ दिल्लीकें हिन्दू कौलेज, दिल्ली विश्वविद्यालय सँ राजनीति विज्ञानमे बिए (औनर्स) कऽ पुरा केलक । ओ प्रविणता प्रमाण पत्र तह दिल्लीकें कार्मेल कोन्भेन्टक डिप्लोम्याटिक एन्क्लेव सँ अध्ययन केनए छल।
 सन् १९९७ मे 'द पायनियर' मे प्रवेश करै सँ पूर्व ओ एसियन एज सङ्गे आंशिक रुप सँ काज केनए छल जतय ओ पर्यावरण, लिङ्ग आ विकासक अवधारणाकें जनता समक्ष प्रस्तुत केनए छल। सन् १९९७ मे संयुक्त राष्ट्र सङ्घक मुख्यालय म्यानह्याटन, न्यू योर्कमे पृथ्वी शिखर सम्मेलन द्वितीयकें दस्तावेजीकरण केनए छल।
 सन् १९९६ सँ सन् १९९८ कें मध्य धरि कादम्बरी दैनिक रूप सँ मुख्यधारामे भारतक पहिल साप्ताहिक वेब कलम लिखलक, जकरा "सर्फर कऽ डायरी" कहल जाएत अछि।
 कादम्बरी कहियो-काल खेल अनुभागक लेल सेहो लिखैत छल, मुदा एक पूर्णकालिक खेल पत्रकार बनऽ सँ पूर्व ओ पहिने 'एसियन एज' (मध्य १९९८-१९९९) आ फेर इन्डियन एक्सप्रेस (१९९९ सँ २००१ धरि) मे काज केनए छल। सन् २००१ अप्रैलमे, ओ रबि दिन प्रकाशित होमए वला हिन्दुस्तान टाइम्सक खेलकुद अनुभाग स्थापित करवाक लेल हिन्दुस्तान टाइम्समे काज केनाए आरम्भ केलक।
 एकर बाद, एचटी स्पोर्ट्स डेस्कक लेल ओ एक खोजी खेल पत्रकारक रुपमे अपना आपके स्थापित केलक आ एक लेखिकाक रुपमे आठ देशमे क्रिकेटकें समाचारकें दस्तावेजीकरण करि अपन पुस्तकमे प्रकाशित केलक। 